**ΟΜΙΛΙΑ ΜΑΡΚΟΥ ΧΡΙΣΤΟΥ ΣΑΝΤΟΡΙΝΗ 20-6-2025**

Ραγδαία η παρουσία και εναλλαγή θετικών και αρνητικών γεγονότων στον αμπελοοινικό τομέα.

Προκαταβολικά και εξ’ αρχής, θέλω να τονίσω την ΕΙΛΙΚΡΙΝΗ ΕΥΑΙΣΘΗΣΙΑ της πολιτικής ηγεσίας του ΥΠΑΑΤ στα ζητήματα του κλάδου.

Συνήθως, άμεση η ανταπόκρισή της στα ΔΙΚΑΙΑ ή αιτιολογημένα ΑΙΤΗΜΑΤΑ μας.

* ΜΕΤΡΟ 23 του ΠΑΑ
* Δημιουργία και ενεργοποίηση της ομάδας ΟΙΝΟΥ του ΥΠΑΑΤ

Καθυστερήσεις όμως συνεχίζουν να μας ταλαιπωρούν

* Χρηματοδότηση ΣΤΡΑΤΗΓΙΚΟΥ ΣΧΕΔΙΟΥ
* Αποζημιώσεις από ακραία καιρικά φαινόμενα και καθυστερήσεις στις πληρωμές
* Η καθυστέρηση δημιουργίας Ανεξάρτητης Αρχής ελέγχου διακίνησης αγροτικών προϊόντων

\* Θα μπορούσαν να ανοίξουν ένα μόνιμο βιώσιμο δρόμο όχι μόνο για την σωτηρία αλλά και για την γρήγορη ανάπτυξη του κλάδου.

Δεν είναι ούτε τυχαίο

ούτε συμπτωματικό

το γεγονός ότι η ΚΕΟΣΟΕ μοναδική εκπρόσωπος του συνεργατισμένου αμπελοοινικού κόσμου, είναι η μόνη τριτοβάθμια συνεταιριστική οργάνωση που συνεχίζει την 75χρονη πορεία της παρά τις αντιξοότητες και τις δυσκολίες των καιρών.

Αυτό οφείλεται στο γεγονός, πως οι άνθρωποι του οίνου και της αμπέλου κυρίως, αγαπούν υπερβολικά και ταυτίζονται με την έννοια της ΣΥΝΕΡΓΑΣΙΑΣ και της αόκνου ΠΡΟΣΠΑΘΕΙΑΣ για ΠΡΟΟΔΟ αφενός και από την άλλη το ίδιο το τελικό προϊόν τους δίνει την δύναμη να οραματίζονται το ΜΕΛΛΟΝ ταπεινά και πάντα αισιόδοξα.

* Η ίδρυση της ΕΔΟΑΟ της πρώτης Διεπαγγελματικής της χώρας εδώ και 25 χρόνια
* Η αξιοποίηση των εθνικών και ευρωπαϊκών προγραμμάτων και πρωτοβουλιών
* Η υποδειγματική διοργάνωση του ΑΜΠΕΛΟΥΡΓΙΚΟΥ ΣΥΝΕΔΡΙΟΥ των ΙΩΑΝΝΙΝΩΝ τον Μάιο του περασμένου χρόνου
* Η άριστη διαχρονική συνεργασία μας με την εκάστοτε πολιτική ηγεσία του ΥΠΑΑΤ και η καθημερινή σχεδόν επικοινωνία με τα στελέχη του υπηρεσιακού μηχανισμού του ΥΠΟΥΡΓΕΙΟΥ

Τεκμηριώνουν αναμφίβολα του προαναφερόμενου λόγου μου το ΑΛΗΘΕΣ.

Σήμερα στην ΗΜΕΡΙΔΑ παρουσίασης των αποτελεσμάτων της πειραματικής αφαίρεσης αλκοόλης στους οίνους ΠΟΠ ΣΑΝΤΟΡΙΝΗ και ΠΓΕ ΚΥΚΛΑΔΕΣ, διαδικασία που αποσκοπεί στην μελλοντική παραγωγή ενός νέου προϊόντος

* που θα έχει τα ίδια αρώματα και τα ίδια οργανοληπτικά χαρακτηριστικά αλλά με λιγότερες θερμίδες
* που θα μπορεί να καταναλωθεί από ευρύτερες ομάδες καταναλωτών
* που θα κάνει το χατήρι στους λομπίστες της ΥΓΕΙΑΣ

σήμερα λοιπόν θα πρέπει με περισσή περίσκεψη και προβληματισμό να αναθεωρήσουμε ενδεχόμενα θεσμικές και ουσιώδεις αρχές με βαθιές ιστορικές ρίζες και να απαντήσουμε σε 2 ερωτήματα ακρογωνιαία:

* Το κρασί είναι ή δεν είναι ΤΡΟΦΙΜΟ. Ή μήπως είναι ΑΝΑΨΥΚΤΙΚΟ;
* Η αντιπαράθεσή μας, με τις οινοπαραγωγικές χώρες του Βορρά, για το κατά πόσο το παραγόμενο με χρήση ζάχαρης και όχι συμπυκνωμένο ή ανακαθαρισμένο γλεύκος κρασί, των 5 ή 6 βαθμών των χωρών αυτών είχε νόημα ή όχι ,είναι θέματα που μας προβληματίζουν σφόδρα
* Σ’ αυτά τα ερωτήματα την απάντηση θα δώσει η αγορά και η συχνά καθοδηγούμενη κατανάλωση. Όμως όποια κι αν είναι η απάντηση ο ΟΙΝΟΣ θα συνεχίσει με τα γνώριμα χαρακτηριστικά του ο Οίνος να ΕΥΦΡΑΙΝΕΙ τις καρδιές μας.

Μ’ αυτές τις σκέψεις εύχομαι τα καλύτερα για την Επιχειρησιακή Ομάδα OINOS ,καλή επιτυχία σε κάθε προσπάθεια που καταβάλλετε.